CELEX: 32013R0652
Language: lv
Date: 2013-07-09 00:00:00
Title: Komisijas Īstenošanas regula (ES) Nr. 652/2013 ( 2013. gada 9. jūlijs ), ar ko 195. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu

10.7.2013   
            
            
               LV
            
            
               Eiropas Savienības Oficiālais Vēstnesis
            
            
               L 189/4
            
         KOMISIJAS ĪSTENOŠANAS REGULA (ES) Nr. 652/2013
   (2013. gada 9. jūlijs),
   ar ko 195. reizi groza Padomes Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2002. gada 27. maija Regulu (EK) Nr. 881/2002, ar kuru paredz īpašus ierobežojošus pasākumus, kas vērsti pret konkrētām personām un organizācijām, kas saistītas ar Al-Qaida tīklu (1), un jo īpaši tās 7. panta 1. punkta a) apakšpunktu un 7.a panta 5. punktu,
   tā kā:
   
               (1)
            
            
               Regulas (EK) Nr. 881/2002 I pielikumā ir uzskaitītas personas, grupas un organizācijas, uz kurām saskaņā ar minēto regulu attiecas līdzekļu un saimniecisko resursu iesaldēšana.
            
         
               (2)
            
            
               Apvienoto Nāciju Organizācijas Drošības padomes (ANO DP) Sankciju komiteja 2013. gada 1. jūlijā nolēma svītrot vienu fizisko personu no to personu, grupu un organizāciju saraksta, uz kurām jāattiecina līdzekļu un saimniecisko resursu iesaldēšana, pēc tam, kad tā bija izskatījusi šīs personas iesniegto pieprasījumu svītrot to no saraksta un Ombuda vispusīgo ziņojumu, kas sagatavots Ombuda birojā, kurš izveidots saskaņā ar Apvienoto Nāciju Organizācijas Drošības padomes Rezolūciju 1904(2009). Turklāt 2013. gada 25. jūnijā ANO DP Sankciju komiteja nolēma sarakstā grozīt vienu ierakstu.
            
         
               (3)
            
            
               Tādēļ attiecīgi būtu jāatjaunina Regulas (EK) Nr. 881/2002 I pielikums,
            
         IR PIEŅĒMUSI ŠO REGULU.
   1. pants
   Regulas (EK) Nr. 881/2002 I pielikumu groza saskaņā ar šīs regulas pielikumu.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2013. gada 9. jūlijā
      
         
            Komisijas un tās priekšsēdētāja vārdā –
         
            Ārpolitikas instrumentu dienesta vadītājs
         
      
   
   
      (1)  OV L 139, 29.5.2002., 9. lpp.
   
      PIELIKUMS
      Regulas (EK) Nr. 881/2002 I pielikumu groza šādi:
      
                  (1)
               
               
                  no sadaļas “Fiziskās personas” svītro šādu ierakstu:
                  “Abd Al Hamid Sulaiman Muhammed Al-Mujil
                      (alias a) Dr. Abd al-Hamid Al-Mujal, b) Dr. Abd Abdul-Hamid bin Sulaiman Al-Mu’jil, c) Abd al-Hamid Sulaiman Al-Mu’jil, d) Dr. Abd Al-Hamid Al-Mu’ajjal, e) Abd al-Hamid Mu’jil, f) A.S. Mujel, g) Abdulhamid Sulaiman M.Al Mojil, h) Abu Abdallah). Dzimšanas datums: a) 28.4.1949., b) 29.4.1949. Dzimšanas vieta: Kuveita. Pilsonība: Saūda Arābijas. Pases Nr.: F 137998 (izdota 18.4.2004., derīga līdz 24.2.2009.). Regulas 2.a panta 4. punkta b) apakšpunktā minētais datums: 4.8.2006.”;
               
            
                  (2)
               
               
                  Sadaļā “Fiziskās personas” ierakstu “Agha, Haji Abdul Manan (aka Saiyid; Abd Al-Manam), Pakistāna.” aizstāj ar šādu:
                  “Abdul Manan Agha
                      (alias a) Abdul Manan, b) Abdul Man’am Saiyid, c) Saiyid Abd al-Man (iepriekš reģistrēts ar šo vārdu)). Tituls: hādži. Regulas 2.a panta 4. punkta b) apakšpunktā minētais datums: 17.10.2001.”